Dara McAnulty

Dara Seamus McAnulty (2004) iparirlandar naturalista, idazle eta ekologista da.

 Bizitza 
2004an jaio zen eta Mourne mendietatik gertu bizi da familiarekin.

2020ko maiatzean Diary of a Young Naturalist liburua argitaratu zuen. Nerabe autista gisa naturarekin zuen lotura bizia deskribatzen du. Wainwright sarirako sailkatutako egilerik gazteena da eta 2020an irabazi zuen. Gainera, An Post Irish Book Award irabazi zuen urte berean. 2021ean, Dalkey sarirako sailkatu zuten eta British Book Awards irabazi zuen fikzioz kanpoko narrazioen kategorian.

The Big Issue eta The Guardian egunkarietarako idatzi du. BBC Radio Ulster irratian aurkezle gisa lan egin du eta BBC Springwatchen eta BBC Countryfilen agertu da. 2021eko ekainean The Irish Times egunkarian hileroko natura-zutabea idazten hasi zen.

Hegazti harraparien jazarpenaren eta biodibertsitate galeraren aurkako kanpainak egiten ditu. 2019an, 15 urte zituela, Kontserbaziorako RSPB domina irabazi zuen.

2021ean, Twitter utzi zuen tratu txarrak jaso ondoren, Kate Clanchyren Some Kids I Taught and What They Taught Me liburuko ikasle autisten eta zuriak ez diren ikasleen deskribapenei buruzko kezkak partekatu zituelako.

2022ko abuztuaren 31n, Britainiar Inperioaren Domina eman zioten ingurumenari eta pertsona autistei egindako zerbitzuengatik.

 Lanak 

 Diary of a Young Naturalist (2020)
 Wild child : a journey through nature (2021)

 Erreferentziak 

 Kanpo estekak 


Kategoria:Naturalistak
Kategoria:Ipar Irlandako idazleak
Kategoria:Ipar Irlandako aktibistak
Kategoria:XXI. mendeko idazleak
Kategoria:Ingelesezko idazleak
Kategoria:Erresuma Batuko ekologistak
Kategoria:Idazle autistak
Kategoria:Desgaitasuna duten aktibistak